alexandrainst/scandi-wiki huggingface dataset:
Bob Jones University

Bob Jones University  er et privat, kristent universitet i Greenville i delstaten Sør-Carolina, USA. Det ble opprettet i 1927, og blir ofte regnet som det mest konservative og fundementalistiske universitetet i hele Nord-Amerika.

Ved universitetet var det 4 096 studenter og 309 vitenskapelig ansatte i 2006, og samme året var skolepengene US$ 9 770 for studenter folkeregistrert i USA. Studiene gis opp til mastergradsnivå.

Eksterne lenker
 

Universiteter i Sør-Carolina
Utdanningsinstitusjoner etablert i 1927
Greenville County
1927 i Sør-Carolina
Boston Architectural College

Boston Architectural College er et privat, kommersielt universitet i Boston i delstaten Massachusetts, USA. Det ble opprettet i 1889.

Ved universitetet var det 1 019 studenter og 226 vitenskapelig ansatte i 2006, og samme året var skolepengene US$ 9 276 for studenter folkeregistrert i USA. Studiene gis opp til mastergradsnivå.

Eksterne lenker
 

Universiteter i Massachusetts
Boston
Utdanningsinstitusjoner etablert i 1889
1889 i USA
Bridgewater State University

Bridgewater State University  er et delstat-eid universitet i Bridgewater i delstaten Massachusetts, USA. Det ble opprettet i 1840.

Ved universitetet var det 9 655 studenter og 567 vitenskapelig ansatte i 2006, og samme året var skolepengene US$ 5 866 for studenter folkeregistrert i delstaten. Studiene gis opp til mastergradsnivå.

Eksterne lenker
 

Universiteter i Massachusetts
Organisasjoner etablert i 1840
1840 i USA
Butler University

Butler University  er et privat, uavhengig og ikke-kommersielt universitet i Indianapolis i delstaten Indiana, USA. Det ble opprettet i 1855. Det gis fokus på profesjonsutdanning ved lærestedet.

Ved universitetet var det 4 437 studenter og 454 vitenskapelig ansatte i 2006, og samme året var skolepengene US$ 25 414 for studenter folkeregistrert i USA. Studiene gis opp til mastergradsnivå samt profesjonsgraden First professional.

Eksterne lenker
 

Universiteter i Indiana
Utdanningsinstitusjoner etablert i 1855
1855 i Indiana
Indianapolis
Marion County (Indiana)
California Baptist University

California Baptist University er et privat, kristent (baptistisk) universitet i Riverside i delstaten California, USA. Det ble opprettet i 1950.

Ved universitetet var det 3 409 studenter og 285 vitenskapelig ansatte i 2006, og samme året var skolepengene US$ 18 900 for studenter folkeregistrert i USA. Studiene gis opp til mastergradsnivå.

Eksterne lenker
 

Universiteter i California
Utdanningsinstitusjoner etablert i 1950
1950 i USA
Sandvika Barne- og Ungdomsteater

Sandvika Barne- og Ungdomsteater (SBUT) startet opp i 1987 og er et ikke-kommersielt amatørteater som benytter profesjonelle instruktører innen sang, musikk, dans og drama. Foreldrene driver gruppene PR, Scene, Kostyme og Arrangement. SBUT setter opp flere musikaler hvert år i Sandvika Teater.

Teateret er åpent for barn og ungdom mellom 9 og 19 år. Medlemmene er delt i to grupper: Barnegruppen for de mellom 9 og 12 år, Ungdomsgruppen for de mellom 13 og 19 år. Begge gruppene har egne forestillinger på Sandvika Teater Lille Scene, mens hovedoppsetningene oppføres for et stort publikum på Hovedscenen hvert år.  

I oktober 2008 satte Sandvika Barne- og Ungdomsteater opp Jungelboken i anledning teatrets 20-årsjubileum. De senere år har teateret satt opp kjente og ukjente stykker. Ungdomsgruppen produserer sine egne stykker, hvor Fasade, satt opp i 2010, er den foreløpig siste i rekken. Julen 2011 satte Sandvika Barne- og Ungdomsteater opp årets juleforestilling, Oliver!, basert på Oliver Twist av Charles Dickens. I mars satte barnegruppen opp en uroppførelse av stykket Prinsessen som ikke fikk klatre i trær av Lisa Smith Walaas og Merete M. Stuedal. I mai 2013 fremførte ungdomsavdelingen PEER! av Knut Nærum. Juleforestillingen i 2013 var musikalen Scrooge - Et juleeventyr av Charles Dickens  på Sandvika Teater. Året 2014 satte teateret opp følgende forestillinger: En midtsommernattsdrøm  i en moderne versjon av William Shakespeares kjærlighetskomedie, Den usynlige gutten og Robin Hood, en nyskrevet musikal. 2015 ble det satt opp følgende forestillinger, Generasjon Prestasjon (nyskrevet), Hans og Grete samt Juleevangeliet - The Musical (nyskrevet). I 2016 ble det spilt Generasjon Prestasjon på nytt, samt med Prinsessen som ikke fikk lov til å klatre i trær. Så kom ny året 2017 og ungdommen spilte Noen hater Kaja, og barna spilte Elefanten i rommet. Så kom julen og det var tid for hovedproduksjon hvor det ble spilt Askepott. Fjoråret startet med en forestilling om klima og jorda vår kalt Klimadrama, og Alt jeg finner på er sant (spilt av barnegruppa), så kom høsten og det ble spilt Robin Hood. I våren 2019 vil det bli satt opp Størst av alt (nyskrevet) og Hans og Grete (igjen). Julen 2019 blir det satt opp "Et Juleeventyr" (A Christmas Carol).

Eksterne lenker 
 Maud Angelica med i musikalen Oliver 
 Sandvika barne- og ungdomsteater skal skape magi med "Narnia" 
 Sandvika Barne- og Ungdomsteater
 Skolefri for å spille teater 
 Englene ordner opp når Maria blir gravid  
 Satser på nye stykker.
https://www.budstikka.no/kultur-og-underholdning/her-er-fredagens-bilder-fra-et-juleeventyr-av-charles-dickens/555389!/ 

Kultur i Bærum
Etableringer i 1987
Sandvika
Cameron University

Cameron University  er et delstatseid universitet i Lawton i delstaten Oklahoma, USA. Det ble opprettet i 1908.

Ved universitetet var det 5 734 studenter og 313 vitenskapelig ansatte i 2006, og samme året var skolepengene US$ 3 432 for studenter folkeregistrert i delstaten. Studiene gis opp til mastergradsnivå.

Eksterne lenker
 

Universiteter i Oklahoma
Utdanningsinstitusjoner etablert i 1908
1908 i Oklahoma
Comanche County (Oklahoma)
EM i friidrett 1998 – 5 000 meter kvinner

Dette er de offisielle resultatene for øvelsen 5 000 meter damer ved EM i friidrett 1998 i Budapest, Ungarn. Finalen ble avholdt den 23. august 1998. Øvelsen erstattet 3 000 meter som det ble konkurrert i for siste gang i europamesterskapet fire år tidligere i Helsingfors, Finland. 

Norge var ikke representert i øvelsen.

Resultater

Eksterne lenker
 Resultater

5000 d
Langdistanseløp
Storetveit

Storetveit, eller Storetvedt som det opprinnelig ble skrevet, er et boligstrøk i Fana bydel i Bergen, mellom Fantoft, Minde Fjøsanger og Paradis. 

Storetveit var en bergensk storgård, i drift frem til lenge etter andre verdenskrig. Gårdsbygningen mot Storetveitmarkene ble revet på slutten av 1980-tallet. På tomten ble i 1991 oppført Storetveitgården eldresenter (arkitekt Einar Vaardal-Lunde), med adresse Lindealléen 7. Senteret omfatter 40 serviceleiligheter. De øvrige tidligere driftsbygningene på gården nyttes til butikkdrift, legekontor, dyreklinikk og verksted. Det staselige hovedhuset er privat bolighus. Omlandet er stort sett bebygget og gjort til villastrøk, bortsett fra et område sør for gårdshuset, som har blitt til parkområde, under navnet Storetveitmarken. Sør på Storetveitmarken ligger Storetveit skole. Området nord for gården er heller ikke bebygget, men statusen for dette området er under diskusjon, da det presses sterkt for bebyggelse her også. Nordøst for gården ligger Tveitevannet, et kjent landemerke sør for Bergen.

Storetveit utgjør også et kirkesogn sør for Bergen, rundt Storetveit kirke som ligger like ved det gamle gårdsbygget. Kirken er tegnet av arkitekt Ole Landmark.

Storetveit grunnkrets hadde 891 innbyggere 1. januar 2014 og et areal på 0,55 km². Denne inkluderer også østlige deler av Fjøsanger.

Fana
Artikler som trenger bilde (Hordaland)
Bosetninger i Bergen
Ja til EF

Ja til EF ble stiftet i februar 1972, etter at resultatet av forhandlingene om norsk medlemskap i EF lå klare.  

Organisasjonen brukte mange av de samme arbeidsmetodene som Folkebevegelsen mot EEC – det ble vervet medlemmer, arrangert folkemøter, laget opprop og spredd materiell. Det halve året organisasjonen var i arbeid, hadde den nærmere 1500 «stands» over hele landet med frivillig mannskap som delte ut flygeblader og jakkemerker, og den opplevde at ja-siden fikk en god fremgang på meningsmålingene. 

Formannen for organisasjonen var arbeiderpartiveteranen Reidar Carlsen. Han ble valgt våren 1972 etter at Einar Gerhardsen hadde sagt nei til å engasjere seg aktivt i EF-striden. Nestleder og daglig leder var Ola H. Metliaas.

Ja-bevegelsene fikk penger fra næringslivet. Denne organisasjonen fikk også støtte av staten på lik linje med folkebevegelsen mot EF til informasjonsarbeid.

Litteratur 
 Berge Furre: Norsk historie 1914-2000  Det Norske Samlaget 1999  ISBN 82-521-5549-9
 Edvard Bull / Knut Mykland: Norges historie – Norge i den rike verden  J. W. Cappelens forlag 1979 ISBN 82-02-03449-3
 Yngvar Ustvedt Overflod og opprør – Det skjedde i Norge bind 3 1961-72 Gyldendal Norsk Forlag AS 1981 ISBN 82-574-0137-4

Se også 
 Europabevegelsen
 Europeisk Ungdom
 Folkeavstemningen om Norges tilslutning til EF 1972

Referanser

Eksterne lenker
Ja til EF-aksjonen i Sør-Trøndelags privatarkiv finnes ved NTNU Universitetsbiblioteket

Norske politiske organisasjoner
1972 i Norge
Organisasjoner etablert i 1972
Norge og Den europeiske union
Christopher Newport University

Christopher Newport University  er et privat, kristent universitet i Newport News i delstaten Virginia, USA. Det ble opprettet i 1960. Fagkretsen omfatter økonomi- og ledelsesstudier, IT-fag og ulike andre høyere gradsstudier.

Ved universitetet var det 4 793 studenter og 334 vitenskapelig ansatte i 2006, og samme året var skolepengene US$ 9 106 for studenter folkeregistrert i delstaten. Studenttallet var steget til 4 884 studenter i høstsemesteret 2008. Studiene gis opp til mastergradsnivå.

Eksterne lenker
 

Universiteter i Virginia
Utdanningsinstitusjoner etablert i 1960
1960 i Virginia
Newport News
Kotka

Kotka er en by og kommune i landskapet Kymmenedalen i Finland. Byen fikk bystatus i 1878.

Byen er den største i denne regionen, som er kjent for papir-, cellulose- og sagbruksindustri. Byen ligger ved munningen av Kymmene älv i Finskebukta og er en viktig havneby.

Flere norske firma etablerte sagbruk i dette område i siste halvdel av 1800-tallet. Hans Gutzeit fra Fredrikstad og det Elverum-baserte Hallabolaget var de største. Sammen med Gutzeit flyttet rundt hundre norske familier til Kotka, og deres etterkommere bor fortsatt i byen. Opphavelig norske etternavn er ikke uvanlige i byen, men de er ofte forfinsket.

Byen hadde frem til slutten 1800-tallet en svenskspråklig majoritet, i løpet av siste del av 1800-tallet kom finskspråklige i majoritet. I 1902 gikk byen offisielt fra å ha svenskspråklig administrasjon til å ha tospråklig. Allerede i 1906 ble finsk innført som eneste offisielle administrasjonsspråk. I dag er rundt 1% av byens innbyggere svenskspråklige.

Bilder

Referanser 

Byer i Södra Finlands län
Bosetninger i Finland
Kommuner etablert i 1879
Kommuner i Kymmenedalen
1879 i Finland
Erik Palmstierna

Erik Palmstierna (født 10. november 1877 i Stockholm, død 22. oktober 1959 i Firenze) var en svensk friherre, sjøoffiser, diplomat og politiker (liberal inntil 1911, deretter sosialdemokrat). Han var sjøforsvarsminister 1917–1920, utenriksminister 1920 samt sendemann i London 1920–1937. Ettersom han til tross for sin høye byrd var sosialdemokrat, ble han kalt Röde baronen («Den røde baron»).

Referanser 

Svenske utenriksministre
Svenske sjøministre
Svenske ambassadører
Ambassadører til Storbritannia
Adelige svensker
Personer fra Stockholm
Morihiro Hosokawa

Morihiro Hosokawa (細川 護煕 Hosokawa Morihiro) (født 14. januar 1937 i Tokyo) er en japansk politiker som var landets 79. statsminister mellom 9. august 1993 og 28. april 1994. Han var den første statsministeren som ikke kom fra Japans liberaldemokratiske parti på 38 år. Under anklager om at han hadde misbrukt personlige midler på 1980-tallet ble Hosokawa tvunget til å gå av i 1994, kun åtte måneder etter at han fikk vervet. Hosokawa ble etterfulgt av Tsutomu Hata. 

Etter at han trakk seg tilbake fra politikken, ble han keramiker.

Han har senere markert seg i japansk offentlighet som en sterk motstander av atomkraft.

Referanser 

Japanske politikere
Personer fra Tokyo
Fødsler i 1937
H-40

H-40 er en type kjølbåt, det vil si mindre seilbåt med kjøl, som ble konstruert i 2006 av den finske seilbåtkonstruktøren Hans Groop (1932–). Den første båten ble sjøsatt i Lysekil i mai 2007. Båten er relativ smal i forhold til lengden.

Båten ble laget siden en gruppe H-35 seilere ønsket seg en større båt, men ikke fant en som tilfredsstilte kravene.

Konstruksjon
Skrog og dekk er bygget i glassfibersandwich med balsa som distansemateriale. I ytterskiktet er det brukt isopolyester for å minke risiko for osmose. Skottene er laminert til både skrog og dekk og skroget har langsgående bunnstokker. I baugen er det et vanntett kollisjonsskott.

Finnekjølen er i bly med en L-bulb. Roret har skeg.

Riggen er av brøkdelstype og to sett vinklede salingshorn og rigges med maksimalt 105 % fokk. Et evt rullesystem til fokken kan plasseres under dekk.

Innredning
Siden cockpiten er trukket relativ langt frem og båten er smal, blir innredningen liten til å være en båt på 40 fot. Innredningen har tradisjonell planløsning med akterkøye og bad til styrbord og bysse til babord med et lite kartbord i forlengelsen av byssen. Foran dette er det salong med I- og L-sofaer og masten kommer ned i fremkant av salongbordet. Foran salongen er det forpigg med køye for to. Innredningen er i mahogni. Totalt kan seks personer overnatte i båten og ståhøyden ved nedgangen er 1,90 m.

Motoren er noe utradisjonelt plassert akter for salongbordet og motorkassen brukes som ekstra sitteplass. Plasseringen gir enkel adkomst til motoren.

Kilder 
 Utklippan Yachts AB

Kjølbåtmodeller
Edvard Hagerup

Edvard Eilersen Hagerup (født 9. september 1781 i Kristiansand, død 29. mars 1853 i Bergen) var en norsk jurist, stortingsmann og amtmann.

Hagerup ble valgt til Stortinget fra Bergen i 1814, 1824 og 1827. Han var president i Lagtinget 1827–1828.

Hagerup var amtmann i Nordre Bergenhus amt fra 1822, i Søndre Bergenhus amt fra 1831 og stiftamtmann i Bergen fra 1834 til 1852. Stiftsgården i Bergen har fått navnet etter Hagerup. Han eide huset fra 1809 til 1853 og mye av dets nåværende interiører stammer fra hans periode som eier. I 1849 ble han tildelt storkors av St. Olavs Orden.

Han var sønn av biskop Eiler Hagerup d.y., svigersønn til Herman Didrich Janson og bestefar til ekteparet Nina og Edvard Grieg og til Antonie Hagerup. Han var elev ved Bergen katedralskole.

Referanser

Kilder 
 Den Kongelige norske Sankt Olavs orden 1847-1947, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947
 Edvard Hagerup , Norsk samfunnsvitenskapelig datatjeneste

Eksterne lenker 
 
  Norsk biografisk leksikon

Norske amtmenn
Fylkesmenn i Sogn og Fjordane
Fylkesmenn i Hordaland
Stortingsrepresentanter for Bergen
Stortingsrepresentanter 1814
Stortingsrepresentanter 1824–1826
Stortingsrepresentanter 1827–1829
St. Olavs Orden
Personer fra Kristiansand kommune
Worcester State University

Worcester State University  er et delstatseid universitet i Worcester i delstaten Massachusetts, USA. Det ble opprettet i 1874.

Ved universitetet var det 5 440 studenter og 385 vitenskapelig ansatte i 2006, og samme året var skolepengene US$ 5 539 for studenter folkeregistrert i delstaten. Studiene gis opp til mastergradsnivå.

Referanser

Eksterne lenker 
 

Universiteter i Massachusetts
Utdanningsinstitusjoner etablert i 1874
1874 i Massachusetts
Winona State University

Winona State University  er et delstatseid universitet i Winona i delstaten Minnesota, USA. Det ble opprettet i 1858.

Ved universitetet var det 8 220 studenter og 456 vitenskapelig ansatte i 2006, og samme året var skolepengene US$ 7 100 for studenter folkeregistrert i USA. Studiene gis opp til mastergradsnivå.

Eksterne lenker
 

Universiteter i Minnesota
Utdanningsinstitusjoner etablert i 1858
1858 i USA
1850-årene i Minnesota
La Chaux-de-Fonds

La Chaux-de-Fonds er hovedstaden i distriktet La Chaux-de-Fonds i kantonen Neuchâtel i Sveits.

Byen ligger i Jurafjellene på tusen meters høyde, like ved grensen til Frankrike.

Klokker 
Produksjon av ur og klokker er den viktigste industrien. Kjente produsenter som TAG Heuer, Breitling, Invicta, Corum og Movado holder til i byen. Omega og Rolex har også opphav i byen.

Referanser

Eksterne lenker 
 

Byer i Sveits
Bosetninger etablert i 1656
Neuchâtel (kanton)
Petrus A. Christensen

Petrus A. Christensen (født 13. juni 1992 i Khíos i Hellas) er en norsk skuespiller fra Hønefoss. Han har blant annet spilt Jim i filmen Pitbullterje fra 2005, samt kortfilmene Pappa og Glimt. Høsten 2009 var han aktuell som storebror Philip i spillefilmen Knerten. Han spiller også i oppfølgeren Knerten gifter seg fra 2010. Han dukker også opp i den tredje filmen om knerten, Knerten i knipe, fra 2011.

Christensen har også hatt en del reklamefilmoppdrag. Han har også hatt større roller i musikaloppsettinger lokalt på Ringerike, som Peter Pan og Grease. Vinteren 2012 er han aktuell som Olav Backe i NRK-serien Lilyhammer.

Christensen gikk på Hov ungdomsskole mellom 2005 og 2009, og gikk deretter på Ringerike videregående skole.

Eksterne lenker 
 
  Ringerikes blad: Klar for Knerten
  Ringerikes blad: Beste mannlige skuespiller
  Filmfront: Skuespillerprofil

Personer fra Ringerike kommune
Norske skuespillere
William Paterson University of New Jersey

William Paterson University  er et delstateid universitet i Wayne i delstaten New Jersey, USA. Det ble opprettet i 1870. Til universitetet hører Centre for Closely held Business, og universitetsbiblioteket David & Lorraine Cheng Library.

Ved universitetet var det 10 600 studenter i 2006, og samme året var skolepengene US$ 9 422 for studenter folkeregistrert i delstaten. Studiene gis opp til mastergradsnivå.

Eksterne lenker 
 

Universiteter i New Jersey
Utdanningsinstitusjoner etablert i 1870
1870 i USA
Wheatstone-bro

Wheatstonebroen er et klassisk, presist måleinstrument for å måle motstandsverdier.

Wheatstonebroen ble oppfunnet av briten Samuel Hunter Christie i 1833 og forbedret av Charles Wheatstone i 1843.
 

Broen består av:
 En fast motstand med eksakt kjent verdi som referanse
 Et potensiometer i klassisk forstand. Et klassisk potensiometer har en meget jevn motstandstråd som er spent opp på et brett med avstandsskala. Tråden er tilkoplet i endene og til et bevegelig tappepunkt. Spenningsdelingen i et potensiometer er kjent gjennom den fysiske plasseringen av tappepunktet
 En følsom indikator. Indikatoren kan være et galvanometer
 En likespenningsforsyning (batteri)

I figuren utgjøres potensiometret av , og D er tappepunktet.  er den kjente motstandsverdien og  den ukjente. VG er spenningen som galvanometret ser. Broen tilføres en likespenning fra et batteri mellom punktene A og C.

I bruk flyttes tappepunktet inntil galvanometret har null spenning. Da er broen i balanse; spenningsdelingen er lik på hver side av broen og .

 blir avlest som  på avstandsskalaen og blir  hvor  er hele trådens lengde. 

 blir altså .

Den kjente faste motstanden kan byttes ut med en som har en annen verdi for å kunne tilpasse måleområdet til den ukjente motstanden.

Presisjonen er hovedsakelig gitt av nøyaktigheten til referansemotstanden og av potensiometertrådens jevnhet.

Indikatoren forstyrrer ikke måleresultatet siden der går null strøm når målingen tas.

Broen kan også brukes til å måle små avvik i motstandsverdien ved å lese av galvanometrets utslag etter utbalansering av broa. Dette forutsetter at galvanometret er kalibrert og at dets indre motstand er kjent. Beregninger i en ubalansert bro blir fort kompliserte og voluminøse. Matematiske trekant-stjerne og stjerne-trekant transformasjoner er svært nyttige hjelpemidler ved slike beregninger. (For transformasjonsformler, se Motstand (resistans)).

I den opprinnelige broen ble det brukt faste motstander som ble byttet ut inntil broen var i eller nær balanse. Den praktiske tråden med tapping ble innført av den tyske fysikeren Gustav Robert Kirchhoff (1824–1887). Det kom etter hvert også andre mekaniske utførelser av potensiometret samt pluggsystemer for endring av referansemotstandens verdi. Utvidete koplinger ble tatt i bruk for å måle svært lave motstandsverdier presist.

Målemetoden med en bro kan virke gammeldags, men den er enda ikke gått ut av bruk. Broen brukes når ytterst presise målinger er nødvendige og inni små spesialiserte sensorkretser.

Wheatstone-broen blir også brukt til å måle impedanser og reaktanser. Da brukes en vekselspenning som forsyning og en indikator for vekselstrøm eller -spenning i stedet for et galvanometer. Frekvensen kan varieres og balansering og beregninger blir noe mer kompliserte.

Se også 
 Motstand (resistans)

Eksterne lenker 
 Interaktiv Wheatstone bro (engelsk)

Elektriske kretser
Elektriske måleinstrumenter
Tupolev SB-2

Tupolev SB opprinnelig Tupolev ANT-40 (russisk: Скоростной бомбардировщик – Skorostnoi Bombardirovschik – «høyhastighets bombefly») var et to-motors Monoplan med tre manns besetning, som fløy første gang i 1934. Flyets design var avansert for sin tid, det var det første Monocoque baserte fly produsert i større antall i Sovjetunionen og var sannsynligvis det mest formidable bombeflyet på midten av 1930-tallet.

Tupolev SB ble produsert i en rekke ulike varianter i totalt 6 656 eksemplarer. Flyet så tjeneste i Spania under den spanske borgerkrig, på nasjonalistenes side i Kina, i Mongolia, i Finland under vinterkrigen og under Operasjon Barbarossa, Tysklands angrep på Sovjetunionen i 1941. Tupolev SB hadde suksess under tjenesten i Spania, men når Tyskland angrep Sovjetunionen var flyet avleggs.

Spesifikasjoner (SB-2bis)

Eksterne lenker 
 Wings Palette-fargelegging

Bombefly
Fly fra andre verdenskrig
SB-2
Tomotors propelldrevne luftfartøy
InfraRecorder

InfraRecorder er et åpen og fritt  dataprogram for brenning/omskriving av CD- og DVD-plater for Microsoft Windows. Siden versjon 0.46, er InfraRecorder utgitt under lisensvilkårene i GNU General Public License 3. I november 2007 rangerte CNET InfraRecorder som det beste gratis-alternativ til kommersiell DVD brenne-programvare.

Funksjonalitet 
InfraRecorder utfører det vanligste av brenneoppgaver, som brenning av ISO-filer, DVD-video og så videre. Installasjonsfilen er ca. 4 MB stor og ca. 10 MB ferdig installert, hvor brenneprogrammer som Nero Burning ROM tar opp mot 1 GB ferdig installert (versjon 8).

InfraRecorder er tilgjengelig i en versjon som vil kjøre direkte på 64-biters versjoner av Windows, men denne versjonen inkluderer ikke Ogg Vorbis-dekoder eller libsnd-bibliotek grunnet kompileringsvanskeligheter med MinGW på 64-bits plattformen.

Referanser

Eksterne lenker 
 
 InfraRecorder på SourceForge.net

Brenneprogrammer
Widener University

Widener University  er et privat, uavhengig universitet i Chester i delstaten Pennsylvania, USA. Det ble opprettet i 1821.

Ved universitetet var det 6 460 studenter og 587 vitenskapelig ansatte i 2006, og samme året var skolepengene US$ 26 750 for studenter folkeregistrert i USA. Studiene gis opp til doktorgradsnivå.

Eksterne lenker
 

Universiteter i Pennsylvania
Utdanningsinstitusjoner etablert i 1821
1821 i USA